
                                           COMUNICAT DE PRESĂ

28.07.2026
Inspectoratul Teritorial de Muncă Vrancea a desfășurat în perioada 20 – 24 iulie 2026, Campania naţională privind identificarea cazurilor de muncă nedeclarată și verificarea modului în care se respectă prevederile legale care reglementează relațiile de muncă și securitatea si sănătatea în muncă la angajatorii care își desfășoară activitatea în industria alimentară  . 
Obiectivele campaniei au fost urmatoarele:

-   identificarea angajatorilor care folosesc muncă nedeclarată şi încalcă prevederile legale privind încheierea , executarea și suspendarea contractului individual de muncă și luarea măsurilor care se impun pentru determinarea acestora să intre în legalitate ; 
-  creșterea gradului de conștientizare a angajatorilor și a lucrătorilor în ceea ce privește necesitatea conformării voluntare privind obligațiile legale 
-   diminuarea consecinţelor sociale şi economice negative care derivă din nerespectarea de către angajatorii care desfăşoară activitate în domeniul industriei alimentare, a prevederilor legale privind timpul de muncă şi de odihnă;

-   eliminarea tuturor neconformităţilor constatate, prin dispunerea de măsuri obligatorii de intrare în legalitate . 

Pe parcursul desfășurării campaniei au fost controlați 21 de angajatori ce desfășoară activitate în domeniul industriei alimentare . Inspectorii de muncă au constatat 30 neconformități față de prevederile legale, aplicând patru sancțiuni contravenționale în cuantum de 17000 de lei . 
Dintre neconformităţile constatate remarcăm următoarele: 
· în domeniul relațiilor de muncă: neevidentierea, în mod real, în foile colective de prezență, a tuturor orelor de munca prestate de către salariati , necompensarea muncii suplimentare cu ore libere plătite sau cu spor la salariu; nerespectarea duratei maxime legale a timpului de muncă, inclusiv orele suplimentare precum și nerespectarea termenelor de transmitere a datelor în Reges Online. Majoritatea neconformităţilor constatate au fost remediate în timpul controlului, pentru celelalte dispunându-se măsuri cu termene stricte de realizare .
· în domeniul securităţii şi sănătăţii în muncă: angajatorul nu deține certificatul de examinare „in situ”, pentru instalațiile care funcționează în mediu potențial exploziv; nu a luat măsuri pentru efectuarea controlului medical prin medic de medicina muncii pentru toți salariații; nu a luat măsurile necesare pentru verificarea centralei termice identificate, folosită în activitatea societății. Pentru toate deficiențele constatate au fost dispuse măsuri cu termene stricte de realizare.
Inspectoratul Teritorial de Muncă Vrancea a urmărit creşterea gradului de informare și conştientizare a angajatorilor şi a angajaţilor ce desfășoară activitate de alimentație publică privind drepturile și obligațiile legale pe care le au în domeniul relaţiilor de muncă şi al securităţii şi sănătăţii în muncă.

